Sou propietari o propietària d'un bosc o en gestiones un?
El vostre bosc proveeix diversos beneficis a la societat, com ara la mitigació del canvi climàtic, la regulació del cicle hidrològic o ser un espai de lleure.
Ajudeu a concretar i ubicar aquests beneficis contestant un qüestionari a escala europea, en el qual podeu també incloure qualsevol comentari al respecte, com ara si heu provat de crear una font d'ingressos basada en aquests beneficis o si us suposen cap dificultat en la gestió de la vostra finca.
El qüestionari és un esforç conjunt de dos projectes d'innovació finançats pel Programa Horitzó 2020 de la Unió Europea ( SINCERE i InnoForESt ).
Les vostres respostes seran anònimes i no es podran relacionar amb vostè o el vostre bosc de cap manera.
El qüestionari està disponible en 18 idiomes, entre ells, el castellà.
RESOLUCIÓ ARP/2846/2019, de 17 d'octubre, per la qual es dona publicitat a l'Acord del Consell Rector del Centre de la Propietat Forestal d'ampliació de la dotació pressupostària de la convocatòria dels ajuts de minimis per a les reforestacions i producció de tòfona en finques de titularitat privada per a l'any 2019, que es va fer pública mitjançant la Resolució ARP/892/2019, de 9 d'abril, corresponent a les reforestacions i producció de tòfona (ref. BDNS 447114).
RESOLUCIÓ ARP/2845/2019, de 22 d'octubre, per la qual es dona publicitat a l'Acord del Consell Rector del Centre de la Propietat Forestal d'ampliació de la dotació pressupostària de la convocatòria dels ajuts a la gestió forestal sostenible en finques de titularitat privada per a l'any 2019 corresponents a la millora de la xarxa viària per a la gestió dels boscos (operació 04.03.03 del PDR) i a les actuacions silvícoles de millora i generació de cicles ecosistèmics (operació 08.05.01 del PDR), que es va fer pública mitjançant la Resolució ARP/892/2019, de 9 d'abril (ref. BDNS 447112).
La indústria química requereix trobar noves solucions energètiques que permetin reduir els seus costos energètics i millorar la seva competitivitat i sostenibilitat.
La biomassa com a energia renovable representa una opció energètica competitiva per a ús tèrmic industrial i una oportunitat per a la descarbonització del nostre país i la prevenció d'incendis forestals.
En la sessió es coneixeran de primera mà casos d'èxit del sector químic i que, per tant, representen exemples per al sector químic de Catalunya, per tal que puguin valorar la biomassa com a energia per als seus processos tèrmics.
Lloc: Escola Tècnica Superior d'Enginyeria Química.
Fer conèixer models de gestió forestal en pinedes de pi blanc que permetin assolir noves economies del bosc; avançant un pas més i anant més enllà de la valorització de biomassa, com a únic recurs, en aquest tipus de forests.
Alhora, debatre les dificultats i necessitats de la propietat forestal pública i privada en l'aplicació d'aquests models de gestió i els de la resta d'agents implicats de tota la cadena de valor de les forests.
A la segona part de la sessió, de manera pràctica s'exposaran casos –amb visites virtuals– d'aplicacions de models silvícoles realitzats en forests de Pinus halepensis amb objectius de protecció i producció.
Observatori Pirenaic del Canvi Climàtic
Avís legal: D'acord amb l'article 17.1 de la Llei 19/2014, la ©Generalitat de Catalunya permet
la reutilització dels continguts i de les dades sempre que se'n citi la font i la data
d'actualització i que no es desnaturalitzi la informació (article 8 de la Llei 37/2007) i també que
no es contradigui amb una llicència específica.